CELEX: 62017TN0560
Language: et
Date: 2017-08-16 00:00:00
Title: Kohtuasi T-560/17: 16. augustil 2017 esitatud hagi – Fortischem vs. parlament ja nõukogu

30.10.2017   
            
            
               ET
            
            
               Euroopa Liidu Teataja
            
            
               C 369/30
            
         16. augustil 2017 esitatud hagi – Fortischem vs. parlament ja nõukogu
   (Kohtuasi T-560/17)
   (2017/C 369/42)
   Kohtumenetluse keel: inglise
   
      Pooled
   
   
      Hageja: Fortischem a.s. (Nováky, Slovakkia) (esindajad: advokaadid: C. Arhold, P. Hodál ja M. Staroň)
   
      Kostjad: Euroopa Parlament ja Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada Euroopa Parlamendi ja nõukogu 17. mai 2017. aasta määruse elavhõbeda kohta ja millega tunnistatakse kehtetuks määrus (EÜ) nr 1102/2008 (1) III lisa I osa punkt d; ja
            
         
               —
            
            
               hüvitada hageja kohtukulud käesolevas kohtuastmes.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimese väite kohaselt tuleb vaidlustatud säte tühistada, kuna see rikub õiguspärase ootuse põhimõtet, jättes elavhõbe-elektrolüüsi rakkude tootmisüksusi käitavad ettevõtjad ilma võimalusest saada pikendust vastamaks parimale võimalikule tehnikale, kui on täidetud Euroopa Parlamendi ja nõukogu 24. novembri 2010. aasta direktiivi 2010/75/EL tööstusheidete kohta (saastuse kompleksne vältimine ja kontroll) kohased tingimused.
            
         
               2.
            
            
               Teise väite kohaselt tuleb vaidlustatud säte tühistada, kuna see rikub proportsionaalsuse põhimõtet, kuna esiteks kehtestab elavhõbe-elektrolüüsi rakkude tootmisele kindla järk-järgulise lõpetamise tähtaja, mis on oluliselt lühem, kui see, mis tuleneb kehtivatest rahvusvahelistest elavhõbeda regulatsioonidest ega näe ette vähemalt võimalust saada erijuhtudel pikendust või erandeid, teiseks edendab õigusakte, mis ei võimalda tekitada laiemale üldsusele märkimisväärset keskkonnakasu, vaid paneb ettevõtjad samal ajal märkimisväärselt raskesse olukorda, ning kolmandaks eirab juba kehtivaid õigusnorme, mis näevad ette selged eeskirjad järk-järgulise lõpetamise ja pikenduste/erandite kohta, ega sätesta ise kaitseklausleid.
            
         
               3.
            
            
               Kolmanda väite kohaselt tuleb vaidlustatud säte tühistada, kuna see põhjustab hagejale tegevuskahjumi, mis kujutab endast Euroopa Liidu põhiõiguste harta kohase õiguse, milleks on põhiõigus omandile, rikkumist, kuna see on ebaproportsionaalne vaidlustatud sättega taotletavate eesmärkide suhtes ning seda oleks võimalik saavutada vähem piiravate meetmete abil.
            
         
      (1)  Euroopa Parlamendi ja nõukogu 17. mai 2017. aasta määrus (EL) 2017/852 elavhõbeda kohta ja millega tunnistatakse kehtetuks määrus (EÜ) nr 1102/2008 (ELT 2017, L 137, lk 1).